Уважаеми дами и господа от ВСС,

Моля да обсъдите на заседание на ВСС и дадете отговор на поставените въпроси във връзка с установени трайни нарушения, извършващи се от районните съдилища при прилагането на Заповедното производство.

Изложеният проблем е от изключително значение за спазване на гражданските права и баланс във функциониране на гражданския оборот в България.

Осигуряване на пълна информация и гарантирано право на защита на гражданите в Заповедното производство е тяхно изконно право. Наложилата се изкривена трайна практика на съда в Заповедното производство, отклоняваща се от разписаните разпоредби в закона, е достигнала до там, че то да е по-близо да занаятчийско – манифактурно производството на печатане и издаване на Заповеди на конвейер, отколкото справедлива съдебна процедура за безспорни вземания. Съдът е игнорирал предвидената максимална степен на защита на потребителите в общностното право по отношение на обем на информираност, издаване на съдебни актове и връчването им, загърбил е служебно вменени му задължения по Директива 93/13/ЕИО. Съдът е призван да гарантира високото равнище на защитата, предвидена в разпоредбите на Директивата. Изкривяването обаче е достигнало до степен да не се издават съдебни актове - Разпореждане, следователно и да не се връчват , че вече се възприема за напълно нормално и от адвокати и съдии, което е меко казано обезпокоително. По този начин всъщност хиляди заповедни производства остават неприключили и висящи. Броят им нараства всеки ден! В приложената Жалба до Еврокомисар Йоурова и Петицията до ЕК са изложени всички тези обстоятелства в детайли. Проблемът е от изключителна значимост за съществуване на България като правова държава и членка на ЕС, поради което апелираме за незабавен институционален контрол по отношение на точното прилагане на закона в съответствие с Европейските регламенти и основни принципи в правото.

Прилагаме Ви внесене от нас Жалба до Еврокомисар г-жа Йоурова и подписана Петиция до ЕП.

Исканията ни са:

* ВСС да извърши незабавна ревизия на всички дела по чл. 410 / чл. 417 от ГПК за съответствие с европейските регламенти!!!
* Колко са неприключилите заповедни производства и ЗАЩО /примерно в СРС/ ???
* Колко съдии не са издавали РАЗПОРЕЖДАНЕ по делата като отделен съдебен акт, предхождащ издаването на заповедта и разпореждане за незабавно изпълнение като акт, подлежащ на самостоятелно обжалване пред Окръжен съд/СГС ??? Изобщо намирали се такъв съдебен акт, издаден поне от някой съдебен състав?
* Как се връчват съдебните актове и книжа? Приложимият и ред и процедура за връчване на Разпореждане и Заповед за изпълнение ? Връщане на съобщения с разписки до съда ? Ред и процедура при положение, че те се връчват от частно лице - ЧСИ?
* Кой е отговорен за приложенията към Заповедта за изпълнение по чл. 417 ГПК при връчването й? Защо възражение по образец не се прилага по чл. 417 ГПК? Защо не се прилагат всички копия от документи, които заявителят е представил?
* Защо ЧСИ си позволяват да преправят официални образци от Поканите до доброволно изпълнение и подменят съдържанието им?
* По колко дела е предаден на взискателя изпълнителния лист, преди основанието за издаването му да влезе в сила ???   
  По колко дела няма разпореждане на съда за връчване на заповедите за изпълнение от ЧСИ ???  
  Защо се издават заповеди за изпълнение за вземания, за които не е установена тяхната безспорност ???